1. Feladat

Készítsen egy oktató osztályt, az alábbi adattagokkal:

* név
* neptun kód
* életkor
* egyetem
* intézet
* beosztás
* tantárgyak száma
* fizetés
* publikációk száma

Legyen konstruktora, amely a paraméterben adott értékekre állítja az adattagok értékeit.

Legyen konstruktora, amely az egyetemet az alapértelmezett értékre (THE) állítja be.

A konstruktort készítsük el olyan módon, hogy ellenőrzött legyen az adatok felvitele.

Legyenek getter setter metódusai. Az értékek beállítását ellenőrzötten végezze el. (pl. ne legyen üres string, számok értékei ne legyenek negatívak stb. beosztás: tanársegéd, adjunktus, docens, egyetemi tanár, mérnöktanár, óraadó oktató)

Legyen egy metódusa, amely a tantárgyak számát növeli a megadott értékkel.

Legyen egy metódusa, amely a tantárgyak számát csökkenti a megadott értékkel.

Legyen egy metódusa, amely növeli a fizetést a megadott százalékkal.

Legyen metódusa, amely kiírja az adott oktató értékeit (toString() felüldefinálása).

Legyen metódusa, amely a tantárgyak számából és a publikációk számából megadja a kategóriát az alábbi képlet alapján: pontszám=tantárgyak száma\*1+publikációk száma\*0.5

Ha a pontszám kisebb mint 5, akkor alap, ha 5-10 akkor közép, ha több mint 10 akkor felső.

Készítsen egy futtatható osztályt, mely létrehoz néhány oktatót és meghívja az implementált metódusokat.