1. feladat:

Készítsen egy hallgató osztályt az alábbi adattagokkal:

* név
* neptun kód
* átlag (tanulmányi jegyek átlaga)
* tantárgyak száma

Legyen konstruktora, amely az összes adattag beállítására szolgál, ahol paraméterként kapja meg a négy adattag értékét.

Legyen egy másik konstruktora, amely a nevet és neptun kódot paraméterben kapja meg, az átlagot és a tantárgyak számát pedig 0-ra állítja.

Legyenek getter setter metódusai az adattagokra.

Definiálja felül a toString() metódust úgy, hogy az osztály nevét és adattagjainak nevét és értékeit adja vissza.

Legyen egy metódusa, amely paraméterben kapott értékkel növeli a tantárgyak számát.

Legyen egy metódusa, amely paraméterben kapott értékkel csökkenti a tantárgyak számát.

Legyen egy metódusa, amely paraméterül egy másik hallgatót vár, és eldönti, hogy az aktuális hallgatónak nagyobb-e az átlaga, mint a paraméterben kapott hallgatóé.

Legyen egy metódusa, amely paraméterül egy másik hallgatót vár, és eldönti, hogy az aktuális hallgató több tárgyat vett-e fel, mint a paraméterben kapott hallgatóé.

Készítsen egy futtatható osztályt, amiben létrehoz véletlenszerűen generált adatokkal 10 hallgatót.

Írja ki a legtöbb tantárgyat felvett hallgató adatait.

Írja ki a legjobb átlaggal rendelkező hallgató adatait.

2. feladat:

Bővítsük az 1. feladatban található hallgató osztályt.

Legyen egy statikus tagja, amely az ösztöndíjhoz tartozó minimum átlagot adja meg.

Legyen statikus metódusa, amely azt a hallgatót adja vissza, a paraméterben kapott két hallgató közül, amelyiknek nagyobb az átlaga.

Legyen statikus metódusa, amely azt a hallgatót adja vissza, a paraméterben kapott két hallgató közül, amelyik több tantárgyat vett fel.

Legyen egy olyan metódusa, ami a statikus ösztöndíjoz tartozó értéket beállítja és egy másik ami lekérdezi.

Legyen olyan metódusa, ami megadja, hogy mennyivel teljesítette túl vagy alul a hallgató az ösztöndíj minimumot.

A futtatható osztályt is bővítsük az alábbiakkal:

Írjuk ki legevesebb tantárgyat felvett hallgató adatait

Írjuk ki a legkisebb átlaggal rendelkező hallgató adatait

Állítsuk át az ösztöndíjhoz tartozó adattag értékét

Kérdezzük le a hallgatókra, hogy mennyivel teljesítette túl vagy alul az ösztöndíjhoz tartozó átlagot.